CELEX: 32014D0397
Language: sl
Date: 2014-06-25 00:00:00
Title: 2014/397/EU: Izvedbeni sklep Komisije z dne 25. junija 2014 o odložitvi datuma izteka odobritve difetialona in difenakuma za uporabo v biocidnih proizvodih za uporabo v vrsti proizvodov 14  Besedilo velja za EGP

26.6.2014   
            
            
               SL
            
            
               Uradni list Evropske unije
            
            
               L 186/111
            
         IZVEDBENI SKLEP KOMISIJE
   z dne 25. junija 2014
   o odložitvi datuma izteka odobritve difetialona in difenakuma za uporabo v biocidnih proizvodih za uporabo v vrsti proizvodov 14
   (Besedilo velja za EGP)
   
      (2014/397/EU)
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1) ter zlasti člena 14(5) Uredbe,
   ob upoštevanju naslednjega:
   
               (1)
            
            
               Aktivni snovi difetialon in difenakum sta bili vključeni v Prilogo I k Direktivi 98/8/ES Evropskega parlamenta in Sveta (2) za uporabo v biocidnih proizvodih v vrsti proizvodov 14 in se na podlagi člena 86 Uredbe (EU) št. 528/2012 štejeta za odobreni v skladu z navedeno uredbo ob upoštevanju specifikacij in pogojev iz Priloge I k navedeni direktivi.
            
         
               (2)
            
            
               Odobritvi se iztečeta 31. oktobra 2014 oziroma 31. marca 2015. V skladu s členom 13(1) Uredbe (EU) št. 528/2012 sta bili vloženi vlogi za podaljšanje odobritev teh aktivnih snovi.
            
         
               (3)
            
            
               Zaradi ugotovljenih tveganj in značilnosti aktivnih snovi difetialona in difenakuma, zaradi katerih sta ti dve snovi potencialno obstojni, se lahko kopičita v organizmih in sta strupeni ali zelo obstojni in se zelo lahko kopičita v organizmih, se za obnovitev njune odobritve opravi ocena alternativnih aktivnih snovi. Poleg tega se zaradi teh značilnosti odobritev navedenih aktivnih snovi lahko podaljša le, če se dokaže, da je izpolnjen vsaj eden od pogojev iz prvega pododstavka člena 5(2) Uredbe (EU) št. 528/2012.
            
         
               (4)
            
            
               Komisija je začela študijo o ukrepih za zmanjšanje tveganja, ki se lahko uporabljajo za antikoagulantne rodenticide, da bi lahko predlagala ukrepe, ki so najbolj primerni za zmanjšanje tveganj, povezanih z lastnostmi navedenih aktivnih snovi.
            
         
               (5)
            
            
               Omenjena študija je trenutno v teku, vložnikom pa bi bilo potrebno dati možnost za podaljšanje odobritve za navedene aktivne snovi, da bi v vlogah lahko obravnavali ugotovitve iz študije. Poleg tega bi bilo ugotovitve iz te študije treba upoštevati pri odločanju o podaljšanju odobritve vseh antikoagulantnih rodenticidov.
            
         
               (6)
            
            
               Da se olajšata pregled ter primerjava tveganj in koristi vseh antikoagulantnih rodenticidov kot tudi ukrepov za zmanjšanje tveganja, ki se uporabljajo zanje, bi bilo treba oceno difetialona in difenakuma odložiti do zadnjega vloženega zahtevka za podaljšanje odobritve zadnjega antikoagulantnega rodenticida. Pričakuje se, da bodo vloge za podaljšanje odobritve zadnjih antikoagulantnih rodenticidov, in sicer brodifakuma, varfarina in natrijevega varfarinata, predložene do 31. julija 2015.
            
         
               (7)
            
            
               Posledično bo odobritev difetialona in difenakuma zaradi razlogov, na katere vložnik nima vpliva, verjetno prenehala veljati pred sprejetjem odločitve o njunem podaljšanju. Zato je primerno datum izteka odobritev navedenih aktivnih snovi odložiti za obdobje, ki je potrebno, da se omogoči preverjanje vlog.
            
         
               (8)
            
            
               Z izjemo datuma izteka odobritve bi morali navedeni snovi ostati odobreni v skladu s specifikacijami in pogoji, navedenimi v Prilogi I k Direktivi 98/8/ES.
            
         
               (9)
            
            
               Ukrepi iz tega sklepa so v skladu z mnenjem Stalnega odbora za biocidne pripravke –
            
         SPREJELA NASLEDNJI SKLEP:
   Člen 1
   Datum izteka odobritve difetialona in difenakuma za uporabo v biocidnih proizvodih v vrsti proizvodov 14 se odloži na 30. junij 2018.
   Člen 2
   Ta sklep začne veljati dvajseti dan po objavi v Uradnem listu Evropske unije.
   
      V Bruslju, 25. junija 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 167, 27.6.2012, str. 1.
   
      (2)  Direktiva 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (UL L 123, 24.4.1998, str. 1).